laion/Wikipedia-Exotic huggingface dataset:
শিনকাই করোখাইল

শিনকাই জাহিন করোখাইল (পশতু: شينکۍ ذهين کړوخېل ) হলেন একজন আফগান রাজনীতিবিদ এবং অধিকারকর্মী। তিনি মূলত নারীদের রাজনৈতিক প্রতিনিধিত্বকারী হিসেবে এবং শিশুদের সুরক্ষা নিয়ে কাজ করেন। তিনি কানাডায় আফগানিস্তানের রাষ্ট্রদূত হিসেবেও দায়িত্বপালন করেছেন। কারোখাইল আফগানিস্তানের কাবুলে পুশতু পিতামাতার ঘরে জন্মগ্রহণ করেন। তিনি কাবুল বিশ্ববিদ্যালয়ের মেডিকেল কলেজ থেকে পড়াশুনা করেন এবং সেখান থেকে মেডিকেল ডিগ্রী লাভ করেন। এছাড়া তিনি পাকিস্তানের ইসলামাবাদের জাতীয় আধুনিক ভাষা ইনস্টিটিউট থেকে ইংরেজিতে ডিপ্লোমা অর্জন করেন। তিনি দারি, পশতু, ফার্সি, উর্দু এবং ইংরেজিতে কথা বলেন। আফগানিস্তানের জাতীয় সংসদে কাবুল জনগণের প্রতিনিধিত্ব করতে, কারোখাইল ২০০৫ সালে সংসদ সদস্য হিসেবে নির্বাচিত হন। তিনি ২০১০ সালের সংসদ নির্বাচনে পুনরায় নির্বাচিত হন। তিনি সংসদীয় মহিলা ককেশাস কমিটির একজন সদস্য ছিলেন এবং বাজেট ও অর্থ কমিটিতে দায়িত্ব পালন করেছেন। কারোখাইল নারী অধিকার, সংঘাত প্রতিরোধ ইত্যাদি কর্মসূচী নিয়ে কাজ করেছেন। ১৯৯১ সালে, তিনি ও আরও কয়েকজন মিলে আফগান মহিলা শিক্ষা কেন্দ্র প্রতিষ্ঠা করেন, এখানে তিনি প্রথমে শিক্ষিকারূপে কাজ কাজ করেন ও পরবর্তী বছরগুলোতে অন্যান্য পদে কাজ করেন। ২০০২ সালে, তিনি এনজিওটির পরিচালক হন। কারোখাইল শিয়া পারিবারিক আইনের বিতর্কিত খসড়ার বিরোধিতা করেন। বৈবাহিক ক্ষেত্রে নারীদের অনেক অধিকার থেকে বঞ্চিত করবে বিধায় খসড়াটি নিয়ে বিতর্ক হয়। আন্তর্জাতিক সংবাদের শিরোনাম হবার পর, আরো গ্রহণযোগ্য করতে পরে খসড়া আইনটিতে বেশ কিছু সংশোধনী করা হয়। তিনি নারী নির্যাতন বিল নিয়ে কাজ করা কয়েকজনের অন্যতম ছিলেন, বিলটি ২০০৯ সালে আফগানিস্তানের রাষ্ট্রপতি কর্তৃক অনুমোদিত হয়। ২০১২ সালে মূল্যবোধ-ভিত্তিক নেতৃত্বের জন্য, তিনি ইস্ট ওয়েস্ট ইনস্টিটিউট থেকে প্রথম এইচ.এইচ. শেখ ফাতিমা বিনতে মোবারক পুরস্কার পেয়েছিলেন। "INSEAD celebrates women 2012 - Speakers – Abu Dhabi - Shinkai Karokhail"। www.insead.edu। ২০১৬-০২-০৩ তারিখে মূল থেকে আর্কাইভ করা। সংগ্রহের তারিখ ২০১৬-০১-৩০।  "کابل کې محکمې د فرخندې د قضیې په تړاو لومړۍ ناسته وکړه - BBC Pashto"। BBC Pashto (পাশতু ভাষায়)। সংগ্রহের তারিখ ২০১৬-০১-৩০।  "Revisited - Afghanistan: In Kabul with MP and feminist Shinkai Karokhail"। France 24 (ইংরেজি ভাষায়)। সংগ্রহের তারিখ ২০১৬-০১-৩০।  "Mrs. Shinkai Karokhail MP | Parliamentarians Network for Conflict Prevention"। pncp.net। ২০১৬-০২-০৫ তারিখে মূল থেকে আর্কাইভ করা। সংগ্রহের তারিখ ২০১৬-০১-৩০।  Glavin, Terry (আগস্ট ৩, ২০১৭)। "Why Afghanistan's ambassador to Canada was called home"। Maclean’s। সংগ্রহের তারিখ ৫ আগস্ট ২০২০।  Award, H.H Sheikha Fatima bint Mubarak। "H.H Sheikha Fatima bint Mubarak Award"। arabyouthawards.net। ২০১২-০৭-২২ তারিখে মূল থেকে আর্কাইভ করা। সংগ্রহের তারিখ ২০১৬-০১-৩০।  "EastWest Institute | Building Trust. Delivering Solutions."। www.eastwest.ngo। সংগ্রহের তারিখ ২০১৬-০১-৩০।  "Queens Group Advocates for Women's Rights in Afghanistan | The Forum Newsgroup"। theforumnewsgroup.com। সংগ্রহের তারিখ ২০১৬-০১-৩০।  আফগান নারী শিক্ষা কেন্দ্র ওয়েব্যাক মেশিনে আর্কাইভকৃত ২১ অক্টোবর ২০১৯ তারিখে স্বচ্ছতা এবং জবাবদিহিতার জন্য আফগানদের জোট ওয়েব্যাক মেশিনে আর্কাইভকৃত ২১ এপ্রিল ২০২১ তারিখে আফগান নারী নেটওয়ার্ক শান্তি প্রশিক্ষণ ও গবেষণা সংস্থা ওয়েব্যাক মেশিনে আর্কাইভকৃত ১৬ আগস্ট ২০২১ তারিখে
মরিয়ম দুরানি

মরিয়ম দুরানি (مَریَم دورانی; জন্ম ১৯৮৭) হলেন একজন আফগান সক্রিয়কর্মী এবং নারী অধিকার বিষয়ক আইনজীবী। ২০১২ সালে তিনি আন্তর্জাতিক সাহসী নারী পুরস্কার পেয়েছিলেন। মরিয়ম দুরানি হলেন হাজী মোহাম্মদ আইসা দুরানির কন্যা এবং দুরানি উপজাতির সদস্য। তিনি আফগানিস্তানের আমেরিকান বিশ্ববিদ্যালয় থেকে স্নাতক ডিগ্রি অর্জন করেছেন। আইন ও রাষ্ট্রবিজ্ঞান এবং ব্যবসায় শিক্ষায়ও তার উচ্চশিক্ষায়তনিক ডিগ্রি রয়েছে। নারীদের সম্পর্কে কান্দাহারে অঞ্চলে অত্যন্ত রক্ষণশীল দৃষ্টিভঙ্গি থাকা সত্ত্বেও তিনি সেখানকার একজন নেত্রী, রোল মডেল এবং নারী পক্ষের সক্রিয় প্রতিমুর্তি হিসেবে আবির্ভূত হয়েছেন। তিনি ২০০৫ সালে ২১ বছর বয়সে প্রথমবার এবং ২০০৯ সালে দ্বিতীয় মেয়াদে তিনি কান্দাহার প্রাদেশিক পরিষদের সদস্য হিসাবে নির্বাচিত হন। তিনি নারীদের উদ্বেগ ও নারীদের দৃষ্টিভঙ্গি নিয়ে কাজ ও আলোচনার দিকগুলো পরিষদে তুলে ধরেছেন। ২০১২ সালের মার্চ মাসে তিনি মার্কিন স্বরাষ্ট্র সচিবালয় থেকে আন্তর্জাতিক সাহসী নারী পুরস্কার পেয়েছিলেন। একই বছরে, টাইম ম্যাগাজিন তাকে "বিশ্বের সবচেয়ে প্রভাবশালী ১০০ জন" এর একজন হিসাবে বেছে নিয়েছিল। ২০১৩ সালের জুলাইয়ে তিনি ন্যাশনাল এন্ডোমেন্ট ফর ডেমোক্রেসির ৩০ জন তরুণ কর্মীর একজন হিসাবে নির্বাচিত হয়েছেন। ২০১৪ সালের মে মাসে নেদারল্যান্ডসের মিডলবার্গে রুজভেল্ট ফোর ফ্রিডম অ্যাওয়ার্ড[স্থায়ীভাবে অকার্যকর সংযোগ] পেয়েছিলেন। ২০১৫ সালের নভেম্বরে তিনি ইউএন, আমেরিকা থেকে আন্তর্জাতিক শান্তি প্রজন্ম পুরস্কার ওয়েব্যাক মেশিনে আর্কাইভকৃত ১৩ নভেম্বর ২০১৯ তারিখে পেয়েছেন। "Maryam Durani"। Time Magazine। এপ্রিল ১৮, ২০১২। আগস্ট ১৪, ২০১৩ তারিখে মূল থেকে আর্কাইভ করা। সংগ্রহের তারিখ ডিসেম্বর ২২, ২০১২।  "American Women for International Understanding is pleased to Honor the US Secretary of State's International Women of Courage with an event each March."। American Women for International Understanding। সংগ্রহের তারিখ ডিসেম্বর ২২, ২০১২।  "Maryam Durani among "The 100 Most Influential People in the World""। Afghanistan Journalists Center। এপ্রিল ১৯, ২০১২। মে ২২, ২০১৩ তারিখে মূল থেকে আর্কাইভ করা। সংগ্রহের তারিখ ডিসেম্বর ২২, ২০১২।  "Embassy Hosts Maryam Durani for Lunch"। Embassy of Afghanistan। মার্চ ৯, ২০১২। নভেম্বর ১৮, ২০১২ তারিখে মূল থেকে আর্কাইভ করা। সংগ্রহের তারিখ ডিসেম্বর ২২, ২০১২।  Staff (March 5, 2012). "2012 International Women of Courage Award Winners" Office of Global Women's Issues of the U.S. Department of State. Retrieved December 21, 2012. www.nedbase.nl, Nedbase-। "Maryam Durrani - Laureaat Freedom of Speech Award 2014 - Laureaten sinds 1982 - Four Freedoms Awards"। www.fourfreedoms.nl (ওলন্দাজ ভাষায়)। ২০১৯-০৭-০৩ তারিখে মূল থেকে আর্কাইভ করা। সংগ্রহের তারিখ ২০১৯-০৭-০৩।  "N-Peace Awards 2015: Press Coverage in Afghanistan"। UNDP in Afghanistan (ইংরেজি ভাষায়)। ২০১৯-১১-১৩ তারিখে মূল থেকে আর্কাইভ করা। সংগ্রহের তারিখ ২০১৯-০৭-০৩।
গালীল

গালীল (হিব্রু ভাষায়: הַגָּלִיל‎, HaGalil; আরবি: الجليل, প্রতিবর্ণীকৃত: al-Jalīl) হল উত্তর ইসরায়েল ও দক্ষিণ লেবাননে অবস্থিত একটি অঞ্চল। ঐতিহ্যগতভাবে গালীল বলতে উচ্চ গালীল (হিব্রু ভাষায়: הגליל העליון‎, HaGalil HaʿElyon; আরবি: الجليل الأعلى, প্রতিবর্ণীকৃত: al-Jalīl al-Aʿala) ও নিম্ন গালীলে (হিব্রু ভাষায়: גליל תחתון‎, Galil Tahton; আরবি: الجليل الأسفل, প্রতিবর্ণীকৃত: al-Jalīl al-Asfal) বিভক্ত পর্বতময় অংশকে বোঝানো হয়। কর্মিল পর্বত-গিল্‌বোয় পর্বত শৈলশিরার উত্তরের এবং লিতানি নদীর পূর্ব-পশ্চিম ভাগের দক্ষিণের সমগ্র অঞ্চলকেই গালীল হিসেবে আখ্যায়িত করা হয়। এটি ইস্রায়েলীয় উপকূলীয় সমভূমি এবং পশ্চিমে একরসহ ভূমধ্যসাগরের তীর থেকে পূর্বদিকে যর্দন উপত্যকা পর্যন্ত বিস্তৃত; উত্তরদিকে লিতানি থেকে শুরু করে গোলান মালভূমির সাথে সীমান্ত তৈরিকারী এক টুকরো ভূখণ্ডসহ উত্তর-পূর্বে হর্মোণ পর্বতের গোড়ায় দান পর্যন্ত, দক্ষিণে কর্মিল পর্বত এবং গিল্‌বোয় পর্বত পর্যন্ত বিস্তৃত। এই সংজ্ঞায় জনীনের উত্তরের যিষ্রিয়েল উপত্যকার সমভূমি ও বৈৎ-শান উপত্যকা, গালীল সাগর এবং হুলা উপত্যকা অন্তর্ভুক্ত রয়েছে, যদিও এটিতে সাধারণত হাইফার অনতিদূরে উত্তরের শহরতলিকে অন্তর্ভুক্ত করা হয় না। এই সংজ্ঞা দ্বারা অঞ্চলটি ইস্রায়েলের প্রশাসনিক উত্তর জেলার বেশিরভাগ এলাকা এবং দক্ষিণ লেবাননের সাথে সমাপতিত হয়। এই নিবন্ধটিতে কেবল গালীলের ইসরায়েলি অংশ নিয়ে আলোচনা করা হয়েছে। এই অঞ্চলের ইস্রায়েলীয় নাম ইব্রীয় মূলশব্দ থেকে পাওয়া גָּלִיל (galíl) (গ্যালাল), ‘জেলা’ এবং সাধারণত ‘সিলিন্ডারের’ চূড়ান্ত এক অনন্য শব্দ। যিশাইয় ৮:২৩ (বা বাইবেলের বিভিন্ন সংস্করণে ৯:১)-এ ব্যবহৃত হিব্রু রূপটি g'lil ha-goyím (হিব্রু ভাষায়: גְּלִיל הַגּוֹיִם‎) গঠনাবস্থায় রয়েছে, যার অর্থ ‘জাতিসমূহের গালীল’, অর্থাৎ পুস্তকটির রচনাকালে গালীলের পরজাতীয়দের দ্বারা অধ্যুষিত অংশ। অঞ্চলটি ক্রমশ প্রাচীন আরবিসহ অনেক ভাষায় “গালীল সাগর” হিসেবে পরিচিতি লাভ করে। হিব্রু ভাষায়, হ্রদটিকে কিন্নেরৎ হ্রদ (গণনা পুস্তক ৩৪:১১) হিসাবে, যা হিব্রু কিন্নর (বীণার আকৃতি বর্ণনা করে) থেকে আগত; গিনেষরৎ হ্রদ (লূক ৫:১) হিসাবে, যা ‘গীনোসার’ থেকে, যা গী (‘উপত্যকা’) ও নৎসর (‘শাখা’) বা নাৎসোর ('রক্ষার জন্য', 'নজর রাখা') থেকে আগত, যা সম্ভবত নাসরৎ শহরের প্রতি একটি ইঙ্গিত ছিল; হিসেবে উল্লেখ করা হয়েছে। এর পরিবর্তে দক্ষিণ-পশ্চিমাঞ্চলীয় তিবিরিয়া শহর থেকে তিবিরিয়া সাগর নাম (যোহন ৬:১) এসেছে, খ্রিস্টীয় প্রথম শতাব্দীর রোমীয় সম্রাট তিবিরিয় কৈসরের নামানুসারে যার নামকরণ করা হয়েছিল। এগুলো হল “গালীল সমুদ্রের” পরিবর্তে মূলত অভ্যন্তরীণ যিহূদী-রচিত সাহিত্যে ব্যবহৃত তিনটি নাম। তবে ইহুদিরা এই হ্রদসহ গোটা অঞ্চলকে (আরামীয়: הגלילי) বোঝাতে “গালীল” শব্দটি ব্যবহার করত। এই স্থানের নামটির বাংলা প্রতিবর্ণীকরণে বাইবেলীয় বানানরীতি অনুসরণ করা হয়েছে Jürgen Zangenberg; Harold W. Attridge; Dale B. Martin (২০০৭)। Religion, Ethnicity, and Identity in Ancient Galilee: A Region in Transition। Mohr Siebeck। পৃষ্ঠা 84–। আইএসবিএন 978-3-16-149044-6।  Josephus, J. BJ 3.35 Gen. 49:16 earliest reference among others "Map of the Twelve Tribes of Israel | Jewish Virtual Library"। jewishvirtuallibrary.org। সংগ্রহের তারিখ ২০১৫-০৫-১৮।  History of Phoenicia, by George Rawlinson 1889, "Phoenicia under the hegemony of Tyre (B.C. 1252–877)" Room, Adrian (২০০৬)। Placenames of the World: Origins and Meanings of the Names for 6,600 Countries, Cities, Territories, Natural Features, and Historic Sites (2nd সংস্করণ)। McFarland। পৃষ্ঠা 138। আইএসবিএন 978-0-7864-2248-7।
ফাওযিয়া কুফি

ফাওযিয়া কুফি (জন্ম ১৯৭৫) হলেন একজন আফগান রাজনীতিবিদ এবং নারী অধিকার কর্মী। মূলত বাদাখশন প্রদেশের ব্যক্তি হলেও তিনি বর্তমানে কাবুলের সংসদ সদস্য হিসেবে এবং জাতীয় বিধানসভার ভাইস প্রেসিডেন্ট হিসেবে দায়িত্বপালন করছেন। তিনি সাত নারীবিশিষ্ট একটি বহুগামী পরিবারে জন্মগ্রহণ করেছিলেন। মেয়ে হওয়ার কারণে প্রথমে তাঁর বাবা-মা তাঁকে প্রত্যাখ্যান করেছিলেন। তাঁর সংসদ সদস্য বাবা একজন তরুণীকে বিয়ে করেছিলেন এবং তাঁর মা স্বামীর মন রাখতে একটি পুত্র সন্তান চেয়েছিলেন। তাঁর জন্মের দিন, মেয়ে হওয়ার কারণে তাঁকে রোদে ফেলে রাখা হয়েছিল যেন তিনি মারা যান। তিনি পড়াশোনা করার জন্য পিতাকে রাজি করিয়েছিলেন। পরবর্তীকালে তিনি বিশ্ববিদ্যালয় থেকে ব্যবসা ও ব্যবস্থাপনায় স্নাতকোত্তর ডিগ্রি অর্জন করেছিলেন। হামিদ নামে একজন প্রকৌশলী ও রসায়ন শিক্ষকের সাথে ফাওযিয়া কুফির বিয়ে হয়। তিনি নিজের পরিবারের পছন্দকে অস্বীকার না করেই বিয়েতে রাজি হন। তাঁদের বিয়ের দশ দিন পরে, তালেবান সেনারা তাঁর স্বামীকে গ্রেপ্তার করে এবং তাঁকে কারাবন্দী করে। কারাগারে তাঁর স্বামী যক্ষ্মা রোগে আক্রান্ত হয়েছিলেন এবং ২০০৩ সালে মুক্তির পরপরই তিনি মারা গিয়েছিলেন। কুফি বর্তমানে নিজের দুই কিশোরী কন্যার সাথে কাবুলে থাকেন। Malbrunot, Georges (২০১১-০২-২৫)। "Fawzia, un défi aux talibans"। Le Figaro (French ভাষায়)। পৃষ্ঠা 18। উদ্ধৃতি শৈলী রক্ষণাবেক্ষণ: অচেনা ভাষা (link) "A 'Favored Daughter' Fights For The Women Of Afghanistan"। NPR। ২০১২-০২-২২। সংগ্রহের তারিখ ২০১৩-০৫-১৯।  "Guests of First Lady Laura Bush"। ABC News। জানুয়ারি ৩১, ২০০৬। সংগ্রহের তারিখ ফেব্রুয়ারি ১৪, ২০১৩।  Sachs, Susan (জানুয়ারি ২১, ২০১১)। "Fawzi Koofi: The face of what Afghanistan could be"। The Globe and Mail। জানুয়ারি ৭, ২০১২ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৯।  ফাওযিয়া কুফির সমর্থন কমিটি
অ্যালান গুথ

অ্যালান হার্ভি গুথ (ইংরেজি: Alan Harvey Guth, জন্ম ২৭শে ফেব্রয়ারি, ১৯৪৭) একজন মার্কিন তাত্ত্বিক পদার্থবিজ্ঞানী ও বিশ্বতাত্ত্বিক। গুথ অতিপারমাণবিক কণাসমূহের তত্ত্বের উপরে গবেষণা করেছেন এবং কীভাবে কণা তত্ত্ব আদি মহাবিশ্বের উপরে প্রযোজ্য সে ব্যাপারেও অধ্যয়ন করেছেন। তিনি বর্তমানে ম্যাসাচুসেটস ইনস্টিটিউট অভ টেকনোলজির ভিক্টর ওয়াইসকপ্‌ফ পদার্থবিজ্ঞান অধ্যাপক। আলেক্সেই স্তারোবিনস্কি এবং আন্দ্রেই লিন্দের সাথে তিনি ২০১৪ সালে "মহাবিশ্বের স্ফীতি সংক্রান্ত তত্ত্বের অগ্রপথিক হিসেবে" কাভলি পুরস্কার লাভ করেন। গুথ ১৯৬০-এর দশকে এমআইটি থেকে পদার্থবিজ্ঞানে স্নাতক, স্নাতকোতর ও ডক্টরেট উপাধি লাভ করেন। ১৯৭৯ সালে গুথ কর্নেল বিশ্ববিদ্যালয়ে একজন নবীন কণা পদার্থবিজ্ঞানী হিসেবে কাজ করার সময় মহাবিশ্বের স্ফীতি ধারণাটির অবতারণা করেন এবং ১৯৮০ সালে এ বিষয়ে তাঁর প্রথম বিশেষজ্ঞ আলোচনাসভাটি (সেমিনার) পরিচালনা করেন। এরপর তিনি চাকুরি বদল করে স্ট্যানফোর্ড বিশ্ববিদ্যালয়ে কাজ করতে যান এবং সেখানে ১৯৮১ সালে তিনি আনুষ্ঠানিকভাবে মহাবিশ্বের স্ফীতি ধারণাটি প্রস্তাব করেন, যা অনুসারে সদ্য জন্ম নেওয়া মহাবিশ্বটি একটি সূচকীয় হারে স্ফীতিমূলক দশার মধ্য দিয়ে অতিক্রম করেছিল, যা একটি ধনাত্মক শূন্যস্থান শক্তি ঘনত্ব (ঋণাত্মক শূন্যস্থান চাপ) দ্বারা চালিত হয়েছিল। গুথ তাঁর তত্ত্বটি সম্পর্কে ১৯৯৭ সালে একটি গুরুত্বপূর্ণ গ্রন্থ প্রকাশ করেন, যার শিরোনাম দ্য ইনফ্লেশনারি ইউনিভার্স: দ্য কুয়েস্ট ফর আ নিউ থিওরি অভ কসমিক অরিজিন্‌স (The Inflationary Universe: The Quest for a New Theory of Cosmic Origins, "স্ফীতিশীল মহাবিশ্ব: মহাবিশ্বের উৎসের একটি নতুন তত্ত্বের অনুসন্ধান অভিযান")। "2014 Astrophysics Citation"। The Kavli Foundation। The Kavli Foundation। জুলাই ১৪, ২০১৪ তারিখে মূল থেকে আর্কাইভ করা। সংগ্রহের তারিখ জুলাই ২৭, ২০১৪।  Guth, Alan H. (১৯৯৭), The Inflationary Universe, Reading, Massachusetts: Perseus Books, আইএসবিএন 0-201-14942-7 উদ্ধৃতি টেমপ্লেট ইংরেজি প্যারামিটার ব্যবহার করেছে (link) SLAC seminar, "10-35 seconds after the Big Bang", January 23, 1980. see Guth (1997), pg 186.
তাম্বি

তাম্বি বা তুম্বি (গুরুমুখী: ਤੂੰਬੀ উচ্চারণ: তাম্বি, একে তাম্বা বা তুম্বা বলেও ডাকা হয়), হল উত্তর ভারতীয় উপমহাদেশের অন্তর্গত পাঞ্জাবের একটি ঐতিহ্যবাহী বাদ্যযন্ত্র। উঁচু সুরে বাঁধা, এক তন্তু বাদ্যযন্ত্রটি পাঞ্জাবের লোকসঙ্গীতের সাথে সম্পর্কিত এবং বর্তমানে পশ্চিমী ভাংড়া সংগীতে খুব জনপ্রিয়। পাঞ্জাবি লোকগায়ক লাল চাঁদ যমলা জাট (১৯১৪-১৯৯১) আধুনিক যুগে তাম্বিকে জনপ্রিয় করেছিলেন। ১৯৬০, ১৯৭০ এবং ১৯৮০ এর দশকে, অনেক পাঞ্জাবি গায়ক তাম্বি বাদ্যটি গ্রহণ করেছিলেন, এঁদের মধ্যে আছেন কুলদীপ মানক, মোহাম্মদ সাদিক, দীদার সান্ধু, অমর সিং চমকিলা, এবং কর্তার রমলা। আরও অন্যান্য ব্যবহার করেন তাদের মধ্যে আছেন কানওয়ার গ্রেওয়াল এবং সাঁই জহুরের মত পাঞ্জাবি সুফি গায়কেরা। বাদ্যযন্ত্রটি একটি কাঠের লাঠি দিয়ে তৈরি যেটি একটি লাউয়ের খোলক অনুরণকের সাথে বসানো থাকে। একটি একক ধাতব তন্তু একটি সেতুর উপর দিয়ে অনুরণক পেরিয়ে যায় এবং লাঠির শেষে একটি সুর চাবিতে আবদ্ধ হয়। যন্ত্রে ধ্বনি উৎপন্ন করার জন্য, বাদক তর্জনী দিয়ে ক্রমাগত ঝাঁকুনি এবং প্রত্যাহার করে তন্তুটিতে অভিঘাত করে। জনপ্রিয় মূলধারার সঙ্গীতে, টিমবাল্যান্ড প্রযোজিত মিসি এলিয়টের ২০০১ সালের জনপ্রিয় একক সঙ্গীত গেট ইয়োর ফ্রিক অন এ বৈশিষ্ট্যপূর্ণ তাম্বির শব্দ প্রবর্তিত হয়েছিল। মুন্ডিয়াঁ তো বাচ কে রহিঁ (ছেলেদের থেকে সাবধান) পাঞ্জাবি এমসি থেকে, ইউকে তালিকায় একটি বিশাল হিট, সম্ভবত জনপ্রিয় পশ্চিমী সংগীতে তাম্বির ব্যবহারের সবচেয়ে বহুল পরিচিত উদাহরণ। ২০ ইঞ্চি মাস্টার পি দ্বারা (জ্যামাইকান রেগে শিল্পী কাট্টি র‍্যাঙ্কস এবং র‍্যাপ শিল্পী কোবরা খান) টরন্টো, অন্টারিও, কানাডার স্থানীয় শিল্পী শান রমতা (বিখ্যাত পাঞ্জাবি লোক সংগীতশিল্পী হাজারা সিংহ রামতার নাতি) তাম্বি বাজিয়েছিলেন। বেবি ডল মে সোনে দি সমস্ত গান জুড়ে এই বাদ্যযন্ত্রটি বেজেছে। লাল চাঁদ যমলা জাট মোহাম্মদ সাদিক কুলদীপ মানক দীদার সান্ধু অমর সিং চমকিলা মনমোহন ওয়ারিস সরবজিৎ চীমা সুক্ষিন্দর শিন্দা সুখবিন্দর পনছি সাঁই জহুর সঙ্গতার একতারা ভারত একতারা নেপাল কেন্দারা খমক Anjali Gera Roy (২০১০)। Bhangra Moves: From Ludhiana to London and Beyond। Ashgate Publishing, Ltd.। পৃষ্ঠা 58–। আইএসবিএন 978-0-7546-5823-8। সংগ্রহের তারিখ ৯ জুন ২০১৩।  Thuhi, Hardial. The Tumba-Algoza Ballad Tradition ওয়েব্যাক মেশিনে আর্কাইভকৃত ১২ মার্চ ২০১২ তারিখে. Translated by Gibb Schreffler. Journal of Punjab Studies 18(1&2) (Spring-Fall 2011). pp. 169–202.
মহাত্মা রঘুবীর আচন্তা

মমতা রঘুভীর আচন্তা (জন্ম ১৯ ডিসেম্বর, ১৯৬৭) হলেন একজন নারী ও শিশু অধিকার কর্মী। শিশু অধিকার সংরক্ষণের জন্য, অন্ধ্র প্রদেশ রাজ্য কমিশনের সদস্য হিসেবে তিনি ওয়ারাঙ্গল জেলার শিশু কল্যাণ কমিটির সভাপতি হিসেবে আছেন। তিনি থারুনি নামে একটি বেসরকারী সংস্থার প্রতিষ্ঠাতা ও এতে নির্বাহী পরিচালক হিসাবে দায়িত্বপালন করছেন। সংস্থাটি বালিকা ও নারীর ক্ষমতায়ন নিয়ে কাজ করে থাকে। তিনি শোষণ, সহিংসতা, শিশুদের প্রতি যৌন নির্যাতন, বাল্যবিবাহ, এবং শিশু নিগ্রহের মতো উদ্ধার ও বিচার্য বিষয়গুলোতে অংশ নিয়েছেন। ডঃ মহাত্মা রঘুবীর আচন্তা বাল্যবিবাহ বন্ধ করতে বালিকা সংঘ গঠন করেন। এখানে তিনি সঞ্চয় প্রকল্প, সচেতনতা কর্মসূচি এবং বৃত্তিমূলক প্রশিক্ষণের মতো একাধিক পদ্ধতি ব্যবহার করে, ১৪ থেকে ১৮ বছর বয়সী মেয়েদের ক্ষমতায়ন করার জন্য কাজ করেন। ডঃ মহাত্মা ২০১৫ সালে নেটওয়ার্ক অফ ইন্টারন্যাশনাল লিগাল অ্যাক্টিভিস্টস (নিলা) প্রতিষ্ঠা করেন, যা বিশ্বব্যাপী নারী ও শিশুদের অধিকার রক্ষার জন্য কাজ করে। "New Body Formed to Protect Women's Rights"। The Hans India। ২০১৫-০৮-০৭।  "Conflict fuels child labour in India"। South Asia Post। ২৯ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৫।  ""Bikeathon" to save girl child today"। The Siasat Daily। ২০১৫-১০-১০।  "National Commission for Protection of Child Rights"। Ncpcr.gov.in।  "Delhi Commission for Protection of Child Rights Act"। Delhi.gov.in। ২০১৫-০৯-২৮। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৫।  "Graveyard is Home for forty Yrs for 300 Families"। The New Indian Express। ২০১৪-০৬-২৭। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০২১-০৩-৩০।  "Kids in Nellore play with human skulls"। Deccanchronicle.com। ২০১৪-০৬-২৭।  "Media coverage on child rights issues dismal: study"। The Hindu। ২০১৪-০৯-২৪।  "6th UNICEF Awards" (পিডিএফ)। Cmsindia.org। ৪ মার্চ ২০১৬ তারিখে মূল (PDF) থেকে আর্কাইভ করা। সংগ্রহের তারিখ ২০১৬-০২-০৪।  "NRI Samay - Tharuni.Org Empowering Adolescent Girls for over a decade - Dr Achanta Mamatha Raghuveer"। citymirchi.com। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৫।  "Maternal Healthcare Evades Marginalised Mothers | Inter Press Service"। Ipsnews.net। ২০১৩-০৫-২৮।  Paul, Stella (২০১৩-০৫-২৮)। "Maternal Healthcare Evades Marginalised Mothers — Global Issues"। Globalissues.org।  "'To be born a girl is still looked at as a curse'"। The Hindu। ২০১২-০২-০৭।  "Hyderabad: School under scanner for sexual abuse of students"। IBNLive। ২০১৪-১১-০১। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০২১-০৩-৩০।  "SHAHEEN WOMEN´S RESOURCE AND WELFARE ASSOCIATION" (পিডিএফ)। Shaheencollective.org। ২০১৬-০৩-০৪ তারিখে মূল (PDF) থেকে আর্কাইভ করা। সংগ্রহের তারিখ ২০১৬-০২-০৪।  "KCCI / 2008 - 04 : Championing Gender Issues : A case study of Balika Sanghas in Warangal and Kurnool" (পিডিএফ)। Kcci.org। ৪ মার্চ ২০১৬ তারিখে মূল (PDF) থেকে আর্কাইভ করা। সংগ্রহের তারিখ ২০১৬-০২-০৪।
পুষ্প ভবে

পুষ্প ভবে (২৩ শে মার্চ - ২ অক্টোবর ২০২০) ভারতের মহারাষ্ট্রের মুম্বইয়ের একজন সমাজকর্মী ছিলেন। তিনি একজন সমালোচক, শিক্ষিকা এবং নাট্যপ্রেমীও ছিলেন। পুষ্প ভবে মুম্বইয়ের লৌহ মানবী হিসাবে পরিচিত ছিলেন। তার জন্ম ও বেড়ে ওঠা ভারতের মুম্বইয়ের দাদরে এবং তিনি মুম্বাইয়ের এলফিনস্টোন কলেজ থেকে মারাঠি ও সংস্কৃত ভাষাতে স্নাতকোত্তর ডিগ্রি অর্জন করেন। তিনি রামনারায়ণ রুইয়া কলেজে সংস্কৃত বিষয়ে শিক্ষকতা করেন এবং ১৯৯৯ সালে সংস্কৃত বিভাগের প্রধান হিসাবে অবসর গ্রহণ করেন। তিনি সংযুক্ত মহারাষ্ট্র এবং গোয়া মুক্তি আন্দোলনে অংশ নিয়েছিলেন। ১৯৭৫ সালে জরুরি পরিস্থিতিতে, তিনি মৃণাল গোরের মতো অনেক আন্ডারগ্রাউন্ড রাজনৈতিক নেতাদের আশ্রয় দেওয়ার প্রস্তাব দিয়েছিলেন। তিনি লেখক এবং সম্প্রচারক অনন্ত ভবেকে বিয়ে করেন। তিনি সমাজ সংস্কারক ড. নরেন্দ্র দাভোলকরের সাথে যুক্ত ছিলেন। তিনি দাভোলকরের কুসংস্কারবিরোধী আইনের খসড়া তৈরিতে সহায়তা করেছিলেন। মেধা কুলকর্নির সাথে ভবের কথোপকথনের উপর ভিত্তি করে, একটি কথোপকথনমূলক স্মৃতিচারণ বই সম্প্রতি প্রকাশিত হয়েছে। যার নাম দেওয়া হয়েছে টয়েলস অ্যান্ড ট্রাবলস — কনভার্সেশন উইথ পুষ্পবাই (পরিশ্রম ও বিপত্তি — পুষ্পবাইয়ের সাথে কথোপকথন)। সলিল ত্রিপাঠী (অক্টোবর ১১, ২০২০)। "Pushpa Bhave (1939-2020): Cultural critic, social activist, the embodiment of middle-class Mumbai"। scroll.in। সংগ্রহের তারিখ অক্টোবর ১১, ২০২০।  "Social activist Pushpa Bhave passes away at 81"। indiatimes.com। অক্টোবর ৩, ২০২০। সংগ্রহের তারিখ অক্টোবর ১১, ২০২০।  মিশ্র, অম্বরীশ (অক্টোবর ৪, ২০২০)। "Mumbai: Critic, teacher, theatre lover and activist Pushpa Bhave dead at81"। টাইমস অফ ইন্ডিয়া। সংগ্রহের তারিখ অক্টোবর ১১, ২০২০।  স্মরুতি কোপ্পিকার (অক্টোবর ৬, ২০২০)। "Pushpa Bhave's indelible legacy Scholar, critic and activist was voice of Maharashtra's conscience"। সংগ্রহের তারিখ অক্টোবর ১১, ২০২০।
কারিগরি ও মাদরাসা শিক্ষা বিভাগ

কারিগরি ও মাদ্রাসা শিক্ষা বিভাগ বাংলাদেশে কারিগরি ও মাদ্রাসা শিক্ষার জন্য দায়বদ্ধ শিক্ষা মন্ত্রণালয়ের অধীনস্থ বাংলাদেশ সরকারের একটি বিভাগ। এটি ১১৩টি পাবলিক কারিগরি শিক্ষা ইনস্টিটিউট এবং ৩টি পাবলিক মাদ্রাসা এবং ৪৭২৭টি বেসরকারি কারিগরি শিক্ষা ইনস্টিটিউট এবং ৭৬২০টি বেসরকারি মাদ্রাসার জন্য দায়বদ্ধ। কারিগরি শিক্ষা অধিদপ্তর মাদ্রাসা শিক্ষা অধিদপ্তর বাংলাদেশ কারিগরি শিক্ষা বোর্ড বাংলাদেশ মাদ্রাসা শিক্ষা বোর্ড জাতীয় কম্পিউটার প্রশিক্ষণ ও গবেষণা একাডেমী বাংলাদেশ মাদ্রাসা শিক্ষক প্রশিক্ষণ ইনস্টিটিউট "Secondary education: A long way to go"। The Daily Star (ইংরেজি ভাষায়)। ২৫ ফেব্রুয়ারি ২০১৭। সংগ্রহের তারিখ ১০ জুলাই ২০১৯।  "The education budget: A 'smoke and mirrors' exercise"। The Daily Star (ইংরেজি ভাষায়)। ১০ জুন ২০১৭। সংগ্রহের তারিখ ১০ জুলাই ২০১৯।  "Overview"। Technical and Madrasah Education Division (ইংরেজি ভাষায়)। সংগ্রহের তারিখ ১০ জুলাই ২০১৯।
নোবুসুকে কিশি

নোবুসুকে কিশি (岸 信介, কিশি নোবুসুকে, ১৩ নভেম্বর ​১৮৯৬ – ৭ আগস্ট ​১৯৮৭) তিনি একজন জাপানী রাজনীতিবিদ ছিলেন যিনি ১৯৫৭ থেকে ১৯৬০ সাল পর্যন্ত জাপানের প্রধানমন্ত্রী ছিলেন। তিনি শিনজো আবে এর মাতামহ, তিনি ২০০৬ থেকে ২০০৭ এবং ২০১২ থেকে ২০২০ পর্যন্ত দু'বার প্রধানমন্ত্রী ছিলেন। Haberman, Clyde (৮ আগস্ট ১৯৮৭)। "NOBUSUKE KISHI, EX-TOKYO LEADER"। New York Times। সংগ্রহের তারিখ ২৩ সেপ্টেম্বর ২০১৬।
রোমের নগরাধ্যক্ষ

রোমের নগরাধ্যক্ষ, বা স্থানীয় ইতালীয় ভাষায় সিন্দাকো দি রোমা কাপিতালে (ইতালীয়: Sindaco di Roma Capitale) একজন নির্বাচিত রাজনীতিবিদ তিনি রোমের ৪৮ সদস্যবিশিষ্ট নগর পরিষদের সাথে (ইতালীয়: Assemblea Capitolina আসেম্বলেয়া কাপিতোলিনা)-র সাথে রোমের কৌশলগত প্রশাসনের জন্য জবাবদিহি করেন। রোম ২০০৯ সাল থেকে একটি বিশেষ নগরী (কোমুনে স্পেসিয়ালে) তাই এর নগর কার্যালয়টি ইতালির অন্যান্য নগরী থেকে ভিন্ন।
অঞ্জলি ভরদ্বাজ

অঞ্জলি ভরদ্বাজ (জন্ম ১৯৭৭) হলেন 'স্বচ্ছতা এবং দায়িত্ব' বিভাগ নিয়ে কাজ করা একজন ভারতীয় সমাজকর্মী। তিনি তথ্যপ্রাপ্তিতে জনগণের অধিকার নিয়ে জাতীয় প্রচারণা (এনসিপিআরআই) এর সহ-আহ্বায়ক এবং সতর্ক নাগরিক সংস্থার প্রতিষ্ঠাতা সদস্য। তিনি তথ্য অধিকার, লোকপাল, তথ্য ফাঁসকারীদের সুরক্ষা, অভিযোগের প্রতিকার এবং খাদ্য অধিকার সম্পর্কিত বিষয়াদি নিয়ে কাজ করেন। ভরদ্বাজ দিল্লি বিশ্ববিদ্যালয়ের লেডি শ্রী রাম কলেজ থেকে বিএ ডিগ্রি, অক্সফোর্ড বিশ্ববিদ্যালয় থেকে এমএসসি ডিগ্রি এবং দিল্লি বিশ্ববিদ্যালয়ের দিল্লি স্কুল অফ ইকোনমিক্স থেকে স্নাতকোত্তর ডিগ্রি অর্জন করেন। অঞ্জলি ভরদ্বাজ ১৯৯৯ সাল থেকে ভারতে তথ্য অধিকার আন্দোলনে জড়িত রয়েছেন। তিনি জবাবদিহিতা এবং স্বচ্ছতার প্রশ্নে বেশ সোচ্চার ছিলেন। তিনি তথ্যপ্রাপ্তিতে জনগণের অধিকার নিয়ে জাতীয় প্রচারণা-র (এনসিপিআরআই) সহ-আহ্বায়ক। তাঁর প্রচেষ্টার সাথে সম্পর্কিত যেসব আইন বাস্তবায়িত বা প্রণীত হয়েছে তার মধ্যে উল্লেখযোগ্য হল: তথ্য জানার অধিকার আইন, ২০০৫, হুইসেল ব্লোয়ার্স প্রোটেকশন অ্যাক্ট ২০১১, লোকপাল ও লোকায়ুক্ত আইন ২০১৩, এবং অভিযোগ নিরসন বিল। অঞ্জলি সাতারক নাগরিক সঙ্ঘের প্রতিষ্ঠাতা সদস্য। ২০০৩ সালে স্থাপিত এই সংস্থাটি, তথ্য অধিকার আইন ব্যবহার করে ভারত সরকারের জবাবদিহিতা নিশ্চিত করে। বিধায়কদের কর্মক্ষমতা নিয়ে এসএনএস কর্তৃক প্রস্তুত করা রিপোর্ট কার্ড গণমাধ্যমে ব্যাপকভাবে প্রচারিত হয়ে থাকে। তিনি ২০০৮ সালে প্রতিষ্ঠিত আরটিআই অ্যাসেসমেন্ট অ্যান্ড এডভোকেসি গ্রুপের সাথে কাজ করেন। "NCPRI » Structure"। righttoinformation.info। ১২ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২০১৬-১০-১১।  Anuja (২০১৩-১১-০১)। "Satark Nagrik Sangathan | Know whom you are voting for"। Livemint। সংগ্রহের তারিখ ২০১৬-১০-১১।  "The Telegraph — Calcutta: Jobs"। www.telegraphindia.com। সংগ্রহের তারিখ ২০১৬-১০-১১।  Bhardwaj, Anjali (২৩ জুন ২০২০)। "Transparency during a crisis" – www.thehindu.com-এর মাধ্যমে।  "Whistleblowers' Bill Likely to Face Rough Weather in Rajya Sabha"। NDTV.com। সংগ্রহের তারিখ ২০১৬-১০-১১।  Bhatnagar, Gaurav Vivek। "Lokpal Amendment Diluting Act's Purpose, says Anjali Bhardwaj"। thewire.in। সংগ্রহের তারিখ ২০১৬-১০-১১।  "Citizens Charter: She was denied pension for years"। Governance Now। ২০১৬-০৮-০১। সংগ্রহের তারিখ ২০১৬-১০-১১।  উইকিমিডিয়া কমন্সে অঞ্জলি ভরদ্বাজ সম্পর্কিত মিডিয়া দেখুন।